laion/Wikipedia-Exotic huggingface dataset:
הוועדה השלישית של העצרת הכללית של האומות המאוחדות

הוועדה השלישית של העצרת הכללית של האומות המאוחדות (המוכרת גם בכינוי הוועדה החברתית, ההומניטרית והתרבותית או C3) היא אחת משש הוועדות העיקריות של העצרת הכללית של האומות המאוחדות. היא עוסקת בזכויות אדם, עניינים הומניטריים ועניינים חברתיים. מקום מושבה של הוועדה בניו יורק, ארצות הברית. עבודת הוועדה מתמקדת בזכויות אדם, עניינים הומניטריים ונושאים חברתיים. בנוסף, הוועדה בוחנת גם סוגיות כגון: קידום נשים הגנה על ילדים הגנה על אוכלוסיות ילידים ונושאים קשורים הטיפול בפליטים ונושאים הקשורים לכך כמו גזענות ואפליה קידום חירויות יסוד הזכות להגדרה עצמית נוער, משפחה וזיקנה זכויותיהם של אנשים עם מוגבלות מניעת פשע ומשפט פלילי הסחר הבינלאומי בסמים ונושאים קשורים הוועדה השלישית מתכנסת מדי שנה בתחילת אוקטובר ולרוב מסיימת את עבודתה עד אמצע נובמבר (שבוע לפני חג ההודיה בארצות הברית). כל 193 המדינות החברות באו"ם יכולות להשתתף ולהצביע על החלטות הוועדה. בנוסף על דיונים כלליים בעניינים בהם עוסקת הוועדה, היא מקיימת דיונים לשם דו-שיח עם נציב האו״ם לזכויות אדם ומומחי מועצת זכויות האדם, בין היתר. דיונים אלה, כמו גם נוסחי החלטות הוועדה, מתבססים במידה רבה על דו״חות של המומחים ושל גורמים נוספים באו״ם, בפרט נציבות האו״ם לזכויות אדם. אלו חברי הבירו המנהל את הוועדה נכון לאוקטובר 2023: ישראל חברה פעילה בוועדה ובעלת זכות הצבעה ככל המדינות. יחד עם זאת, היא מיוחדת לרעה מזה עשרות שנים באמצעות החלטה עומדת בנושא הפלסטיני. יתרה מכך, ב-1975 אימצה הוועדה החלטה שקבעה שציונות זו גזענות. החלטה זו אומצה באותו מושב על ידי העצרת הכללית כהחלטה 3379 והיא בוטלה רק ב-1991. הוועדה השנייה של העצרת הכללית של האו"ם הוועדה הרביעית של העצרת הכללית של האו"ם הוועדה השישית של העצרת הכללית של האו"ם The GA Handbook: A Practical Guide to the United Nations General Assembly (PDF) (2nd ed.). New York: Permanent Mission of Switzerland to the United Nations. 2017. ISBN 978-0-615-49660-3. "Social, Humanitarian & Cultural Issues (Third Committee) — 78th session". General Assembly of the United Nations. United Nations. n.d. נבדק ב-4 באוקטובר 2023. {{cite web}}: (עזרה)
אלכסיי מליסינו

אלכסיי פטרוביץ' מליסינו (ברוסית: Алексей Петрович Мелиссино;‏ 1759 – 14 באוגוסט 1813) היה גנרל-מאיור רוסי אשר לחם במלחמת הקואליציה השישית. מליסינו נולד בסנט פטרבורג ב-1759. הוא היה בנו היחיד של גנרל חיל התותחנים פיוטר מליסינו, שהיגר מיוון לרוסיה. בגיל 16 התגייס כצוער לצבא האימפריה הרוסית, וב-1777 החל בשירות סדיר בחיל התותחנים. ב-1789 הוא לחם במלחמה נגד האימפריה העות'מאנית. ב-1797 הוא עזב את הצבא בדרגת פולקובניק. ב-1800 הוא חזר לצבא, וכעבור שנה הועלה לדרגת גנרל מאיור ומונה למפקד רגימנט ההוסרים של מריופול. ב-1807 הוא הקים את רגימנט ההוסרים של ליבוניה. הוא פיקד על הרגימנט במהלך המלחמה הפטריוטית הגדולה של 1812. הוא השתתף במרדף אחרי הגרנד ארמה שנסוג מרוסיה, ולאחר מכן בפלישה הרוסית לגרמניה. הוא ואנשיו התבלטו באומץ לבם ובהישגיהם הרבים. ב-14 באוגוסט (או לפי מקורות אחרים ב-15 באוגוסט) 1813, הוא הוביל את הרגימנט שלו למתקפה על המשמר הקיסרי הצרפתי ליד דרזדן. אנשיו הצליחו לפרוץ את הקווים הצרפתיים, אך מליסינו נהרג במהלך ההסתערות. אלמנתו הגיעה לזירת הקרב בניסיון לאתר את גופתו, אולם הצליחה למצוא רק חלק ממדיו הספוגים בדם. היא בנתה אנדרטה לזכרו באחוזתה בפוגליאי, וטמנה את המדים תחתיה. אלכסיי מליסינו באתר משרד ההגנה הרוסי אלכסיי מליסינו באנציקלופדיה הצבאית הרוסית
משתחוים להדרת קודש

מִשְׁתַּחֲוִים לְהַדְרַת קֹדֶשׁ הוא פיוט סליחה לליל יום הכפורים מאת רבי יהודה הלוי, הנאמר בקהילות הספרדים בסליחות ערבית יום הכפורים. מבנה הפיוט הוא כעין שיר אזור, כל אזור הוא קטע פסוק שסופו "ישראל". משקלו של הפיוט הוא 5 + 5 הברות. בסוף כל בית עונה הקהל בפסוק מספר עמוס, פרק ד', פסוק י"ב: ”הִכּוֹן לִקְרַאת אֱלֹהֶיךָ יִשְׂרָאֵל”. בפיוט חמישה בתים, שהאקרוסטיכון בראשם הוא: 'מתודה'. ישנה גם נוסחה אחרת, בה האקרוסטיכון הוא 'יהודה', ולפיה נפתח הפיוט במילה "ישתחוו". את הבית הראשון, הפייטן פותח בתיאור עובדי ה' המשתחוים אל הר קדשו ואל יסוד המזבח. לאחר מכן, ובשני הבתים הבאים, הוא קורא אליהם להתקדש לכבוד יום הכפורים שיבוא למחרת, לקרוע הלבבות בתפילה בקול גדול, לכבד את היום לעיני כל, להיבדל מהגויים, להזכיר את זכות אבותם ולחזור בתשובה. בשני הבתים האחרונים, פונה הפייטן אל אלוהים בתפילה שיאפשר לעם ישראל לשוב בתשובה, יענה לתפלתם ויגאלם. הפיוט נחתם בתחינה, בה קורא הפייטן לאל ומבקש כי גם אם עמו הרשיעו מאד - לא יכבה בכעסו את ”נֵר יִשְׂרָאֵל”. דב ירדן, שירי הקדש לרבי יהודה הלוי, כרך א, ירושלים ה'תשמ"ו עמ' 73–75. הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף לח ע"א-ע"ב משתחווים להדרת קודש – מילים, פירושים וביצועים | ר' יהודה הלוי | פיוט | הספרייה הלאומית – אתר הפיוט והתפילה דב ירדן, שירי הקדש לרבי יהודה הלוי, כרך א, ירושלים ה'תשמ"ו עמ' 73-75. משתחווים להדרת קודש – מילים, פירושים וביצועים | ר' יהודה הלוי | פיוט | הספרייה הלאומית – אתר הפיוט והתפילה ראו יעקב יצחקי, מחזור אהלי יעקב ליום הכפורים, דף לח ע"א-ע"ב ומנחם בן יוסף חזן, סדר טרוייש, ט ספר תהלים, פרק ה', פסוק ח' על פי ספר שמואל ב', פרק כ"א, פסוק י"ז
א-ראס

א-ראס או: אל-רָאס (בערבית: الراس) הוא כפר פלסטיני, בנפת טולכרם, כ־12 ק"מ דרומית־מזרחית לעיר טולכרם. לפי נתוני הלשכה הפלסטינית המרכזית לסטטיסטיקה, באמצע שנת 2006 שטח הכפר הוערך בכ־5,646 דונם. א-ראס יושבת על ראש (בערבית: راس) גבעה בולטת בסביבה, בגובה 268 מ' מעל פני הים. בכפר פזורים חרסים ושברי אבנים מהתקופה הביזנטית. כקילומטר מצפון לכפר נמצאת חורבה עתיקה בשם "קסר א-טוויל", עם שרידי חומה. אל-ראס, כמו כל האזור, סופח לאימפריה העות'מאנית בשנת 1517. בשנת 1882 הוזכר הכפר במחקר של הקרן לחקר ארץ ישראל, ככפר קטן בראש גבעה, שתושביו מגדלים עצי זית. לאחר מלחמת ששת הימים ב־1967, עבר אל-ראס לשליטה ישראלית. מוצאם של תושבי הכפר הוא ממספר מקומות: משפחות עודה (عودة), עווד (عوض) וקאסם (قاسم) הן מצאצאיו של אדם שהגיע בסביבות שנת 1780 מכפר מרדה שבנפת סלפית, עקב סכסוך וחשש מנקמת דם. משפחת מג'דוב (مجدوب) הגיעה מעזה. משפחות קטנות של פליטים שהגיעו לכפר ב 1948, כמו משפחת ח'לף (خلف) מיער כפר עבוש (غابة كفرعبوش) ומשפחת עטא (عطا) – פליטים מיער כפר צור (غابة كفر صور) שני כפרים קטנים במישור החוף. שטח שטח הכפר הוא 5,646 דונם ועל יותר משני שלישים מהם נטועים כרמי זיתים ועל היתר גידולי שלחין. חלק קטן הוא שטחי מרעה. בשנת 1983 חובר הכפר לרשת המים הישראלית – מקורות. קודם לכן השתמשו במי בארות ומי גשמים שנאספו בבורות שברחבי הכפר. בשנת 2002 נבנתה על אדמות הכפר גדר ההפרדה, באורך כ-7 ק"מ וברוחב ממוצע של כ־60 מ' ובסך הכול כ-420 דונם של אדמה חקלאית. לאחר בניית גדר ההפרדה, נמצאות למעלה מ-70% מקרקעות הכפר מערבית לגדר, והחקלאים נדרשים להיתרים מיוחדים כדי להגיע אליהן. מדיה וקבצים בנושא א-ראס בוויקישיתוף Palestine Remembered, الرأس - al-Ras ترحب بكم - אל ראס מקדמת אתכם בברכה Palestine Remembered ראה סרטון שצולם מהאוויר, שממחיש את הגובה היחסי של הכפר مشاهد لقرية الراس جنوب طولكرم, נבדק ב-2023-10-04 https://www.youtube.com/watch?v=42yq2LtNs9U&t=2s&ab_channel=FajerTV Palestine Remembered, الرأس - al-Ras - אל ראס, Palestine Remembered Palestinian Central Bureau of Statistics, Census 2017, 2018, עמ' 68 خبيب عودة - ח'בּיבּ עודה, قرية الراس - כפר א-ראס, Palestine Remembered, 2008 עיד אחמד יאסין מג'דוב, ראש מועצת כפר ראס ועיתונאי, معلومات مفصلة عن قرية الراس - מידע על כפר א-ראס, Palestine Remembered, 2010
אטרזיה

אטרזיה (באנגלית: Atresia) היא מצב שבו פתח או מעבר בגוף סגור (בדרך כלל באופן חריג) או נעדר. דוגמאות לאטרזיה כוללות: אטרזית אפרכסת האוזן (anotia=אין אוזניים), עיוות מולד שבו תעלת האוזן אינה מפותחת. אטרזיה מרה, מצב בילודים שבו צינור המרה המשותף בין הכבד למעי הדק חסום או נעדר. אטרזיה ברונכיאלית מולדת, חריגה מולדת נדירה אטרזיה צ'ונלית, אטרזיה צ'ונלית היא הפרעה מולדת שבה החלק האחורי של מעבר האף (צ'ואנה) חסום, בדרך כלל על ידי רקמה גרמית או רכה לא תקינה (קרום) עקב התפתחות חורים כושלת של שקע האף במהלך התפתחות טרום לידתית. אטרזיה של הוושט, המשפיעה על מערכת העיכול וגורמת לוושט להסתיים לפני החיבור הרגיל לקיבה. אטרזיה פוליקולרית, ניוון וספיגת זקיקי השחלות. היא מתייחסת לתהליך שבו זקיק לא מצליח להתפתח, ובכך מונע ממנו לבייץ ולשחרר ביצית. איטמות פי הטבעת מום של אי תקינות הפתח בין פי הטבעת למעי. אטרזיה במעיים, מום של המעי, הנובע בדרך כלל מתאונת כלי דם ברחם. מיקרוטיה: ראה לעיל, אטרזית אפרכסת האוזן (anotia). אטרזיה של זקיק השחלה, ניוון וספיגה שלאחר מכן של זקיק שחלה לא בשל אחד או יותר. רצף פוטר (Potter sequence), ירידה מולדת בגודל הכליה המובילה ללא תפקוד של הכליה, בדרך כלל קשורה לכליה בודדת. אטרזיה ריאתית, מום של המסתם הריאתי שבו פתח המסתם לא מצליח להתפתח. אגנסיס כלייתי (Renal agenesis) הוא מצב רפואי שבו אחת (חד צדדית) או שתי (דו-צדדית) של כליות העובר לא מצליחה להתפתח. Tricuspid atresia, אטרזיה תלת-צדדית היא צורה של מחלת לב מולדת לפיה יש היעדר מוחלט של המסתם התלת-צדדי וכתוצאה מכך היעדר חיבור אטריוספידלי הימני. אטרזיה נרתיקית (Vaginal atresia), חסימה מולדת של הנרתיק או הידבקות לאחר מכן של דפנות הנרתיק, וכתוצאה מכך חסימתו. מדיה וקבצים בנושא אטרזיה בוויקישיתוף Dorland's illustrated medical dictionary. Dorland, W. A. Newman (William Alexander Newman), 1864-1956. (32nd ed.). Philadelphia, PA: Saunders/Elsevier. 2012. p. 174. ISBN 978-1-4160-6257-8. OCLC 706780870.{{cite book}}: תחזוקה - ציטוט: others (link) Christensen, L. "Understanding Atresia, Microtia, and the Baha System". audiologyonline. נבדק ב-14 באפריל 2020. {{cite web}}: (עזרה) Zieve, David. "Biliary atresia". PubMed Health. נבדק ב-11 בספטמבר 2012. {{cite web}}: (עזרה) Zieve, David. "Choanal atresia". Pubmed Health. נבדק ב-11 בספטמבר 2012. {{cite web}}: (עזרה) Dugdale, David. "Esophageal atresia". PubMed Health. נבדק ב-11 בספטמבר 2012. {{cite web}}: (עזרה) Kaneshiro, Neil. "Imperforate Anus". PubMed Health. נבדק ב-11 בספטמבר 2012. {{cite web}}: (עזרה) "Intestinal atresia". Pedisurg. נבדק ב-11 בספטמבר 2012. {{cite web}}: (עזרה) Bonilla, Arthuro. "Microtia: Congenital ear deformity Institute". Congenital ear deformity Institute. נבדק ב-11 בספטמבר 2012. {{cite web}}: (עזרה) Kaipia, A.; Hsueh, A. J. W. (1997). "Regulation of Ovarian Follicle Atresia". Annual Review of Physiology. 59: 349–363. doi:10.1146/annurev.physiol.59.1.349. PMID 9074768. Schumacher, Kurt. "Pulmonary atresia". PubMed Health. נבדק ב-11 בספטמבר 2012. {{cite web}}: (עזרה) "Tricuspid atresia". PubMed Health. נבדק ב-11 בספטמבר 2012. {{cite web}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלכסיי יקימוב

אלכסיי איוונוביץ' יקימוב (ברוסית: Алексей Иванович Екимов; נולד ב-28 בפברואר 1945) הוא פיזיקאי של מצב מוצק שגילה את הננו-גבישים המוליכים למחצה, הידועים בתור נקודות קוונטיות, כשעבד במכון האופטי הממלכתי ואבילוב שבסנקט פטרבורג. זוכה פרס נובל לכימיה לשנת 2023 "על גילוי וסינתזה של נקודות קוונטיות". ב-1967 סיים את לימודיו בפקולטה לפיזיקה באוניברסיטת לנינגרד. הוא התחיל לעבוד במכון לפיזיקה וטכנולוגיה על שם יופה הוא זכה בפרס ברית המועצות למדע והנדסה לשנת 1975 על עבודה אודות אוריינטציה של ספינים אלקטרוניים במוליכים למחצה. הוא חתן שותף בפרס R.W. Wood לשנת 2006 של אגודת אופטיקה על "גילוי של נקודות קוונטיות ננו-גבישיות ומחקרים חלוציים על התכונות האלקטרוניות והאופטיות שלהן". מאז 1999, יקימוב חי ועובד בארצות הברית כמדען של חברת Nanocrystals Technology, חברה שבסיסה במדינת ניו יורק. מדיה וקבצים בנושא אלכסיי יקימוב בוויקישיתוף אלכסיי יקימוב, באתר פרס נובל (באנגלית) אלכסיי יקימוב, באתר גוגל סקולר Екимов А.И., Онущенко А.А. (1981). "Квантовый размерный эффект в трехмерных микрокристаллах полупроводников" (PDF). Письма в ЖЭТФ. 34: 363–366. אורכב מ-המקור (PDF) ב-2014-12-16. נבדק ב-2015-03-26. Bubola, Emma; Miller, Katrina (4 באוקטובר 2023). "Nobel Prize in Chemistry Awarded to 3 Scientists for Work With Quantum Dots". The New York Times. נבדק ב-4 באוקטובר 2023. {{cite news}}: (עזרה) "Twenty Attain 2006 Top Honors from the Optical Society of America". 2006.
חדר ימני כפול יציאה

חדר ימני כפול יציאה (באנגלית: Double outlet right ventricle - DORV) הוא סוג של מום לב מולד שבה שני העורקים הגדולים מתחברים (בשלמות או חלקית) לחדר הימני (RV). במקרים מסוימים נמצא שהדבר מתרחש בצד שמאל של הלב ולא בצד ימין. פתוגניות היא התהליך שבו זיהום מוביל למחלה. DORV מתרחש במספר צורות, עם שונות של מיקום וגודל העורקים הגדולים, כמו גם של מיקום פגם במחיצה הבין-חדרית (VSD). זה יכול להתרחש עם או בלי היפוך יציאת כלי הדם הגדולים של הלב. הביטויים הקליניים משתנים באופן דומה, בהתאם לאופן שבו הפגמים האנטומיים משפיעים על הפיזיולוגיה של הלב, במונחים של שינוי זרימת הדם התקינה מה-RV והחדר השמאלי (LV) לאבי העורקים ולעורק הריאה. לדוגמה: ב-DORV עם VSD תת-אאורטי, דם מה-LV זורם דרך ה-VSD לאבי העורקים ודם מה-RV זורם בעיקר לעורק הריאתי, מה שגורם לפיזיולוגיה דומה לפגם במחיצה הבין-חדרית. ב-DORV עם VSD תת-ריאתי (הנקרא תסמונת טאוסיג-בינג), דם מה-LV זורם דרך ה-VSD לעורק הריאתי ודם מה-RV זורם בעיקר לאבי העורקים, מה שגורם לפיזיולוגיה דומה להיפוך יציאת כלי הדם הגדולים של הלב. אבל אם יש היצרות ריאתית בנוסף, הפיזיולוגיה דומה לטטרלוגיה על שם פאלוט בצורות אחרות של DORV, דם משני החדרים מעורבב במידה רבה ב-RV, מה שגורם לפיזיולוגיה הדומה ל-VSD רחב אבל שוב, אם יש היצרות ריאתית, הפיזיולוגיה דומה לטטרלוגיה על שם פאלוט DORV מטופל בניתוח. DORV משפיע על בין 1% לבין 3% מהאנשים שנולדו עם מומי לב מולדים. הפרעות כרומוזומליות דווחו בכ-40% מחקר המקרים בספרות הרפואית. Obler D, Juraszek AL, Smoot LB, Natowicz MR (באוגוסט 2008). "Double outlet right ventricle: aetiologies and associations". J. Med. Genet. 45 (8): 481–97. doi:10.1136/jmg.2008.057984. PMID 18456715. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ז'אן-בטיסט מרשן

ז'אן-בטיסט מרשן (בצרפתית: Jean-Baptiste Marchand; 22 בנובמבר 1863 – 14 בינואר 1934) היה גנרל צרפתי אשר פיקד על כוחות במהלך מלחמת העולם הראשונה, אולם התפרסם דווקא בשם חלקו במשבר פשודה. מרשן נולד ב-22 בנובמבר 1863 בקומונה טויסי שבמחוז אן. ב-1883 הוא התגייס לצבא צרפת ושרת בטרופס דה מארין. הוא למד באקול מיליטר, וב-18 בדצמבר 1887 הוסמך כסו-לוטננט (לוטננט משנה). לאחר מכן עבר לשרת כקצין בחיל הקלעים הסנגלים. הוא השתתף בכיבוש סנגל, וב-1899 נפצע קשה. שנה לאחר מכן הוא השתתף בכיבוש הצרפתי של חלקים מסודאן. ב-1896 קיבל מרשן פקודה להרחיב את השלטון הצרפתי בסודאן עד נהר הנילוס, באמצעות השתלטות על מבצר פשודה (כיום קודוק). מרשן יצא לדרך עם 30 קצינים צרפתים ו-130 שכירי חרב סנגלים, ובמשך שנתיים התקדם ברחבי סודאן ברגל ובשייט על נהר הקונגו. ב-10 ביולי 1898 הוא ואנשיו הגיעו אל פשודה והשתלטו עליה, אולם התמיכה שהובטחה להם לא הגיעה והם מצאו עצמם מבודדים. כעבור חודשיים, הגיע לפשודה כוח בריטי בפיקודו של הוריישו קיצ'נר. הבריטים סיימו את מלחמת המהדי, והיו מעוניינים לנצל את ההזדמנות כדי לספח את סודאן. נוכחותם של מרשן ואנשיו באזור מנעה מהבריטים לעשות זאת. קיצ'נר ומרשן נפגשו בצורה דיפלומטית ומנומסת, אולם לא הצליחו להגיע להכרעה. הבריטים הותירו בפשודה גדוד שחנה מול הגדוד הצרפתי, והאירוע התפתח למה שנודע לימים בתור "משבר פשודה" וכמעט גרם למלחמה בין צרפת לבריטניה. מרשן יצא לקהיר על סיפונה של ספינה בריטית, במטרה ליצור קשר עם ממשלת צרפת. בתחילת דצמבר 1898 הוא חזר לפשודה עם הפקודה לסגת. עם זאת, הוא התעקש לא לסגת דרך השטח שתחת שלטון בריטי, ותחת זאת עבר דרך חבש. ב-16 במאי 1899 הוא הגיע למושבה צרפתית בג'יבוטי. כמעט שלוש שנים לאחר שיצא לדרך. פרשת פשודה הפכה את מרשן לגיבור לאומי בצרפת. ב-5 בינואר 1900 הוא הועלה לדרגת לוטננט קולונל. בספטמבר של אותה שנה הוא יצא עם המשלחת הצרפתית שסייעה בדיכוי מרד הבוקסרים. הוא נותר בסין עד אוקטובר 1902 אז חזר לצרפת, הועלה לדרגת קולונל ומונה למפקד הרגימנט הקולוניאלי ה-8. ב-17 במאי 1904 הוא עזב את הצבא במחאה על פרשת הקלפים - שערורייה שבה התגלה ששר ההגנה לואי אנדרה קידם קצינים רפובליקנים וחברי הבונים החופשיים, ומנע את קידומם של קצינים לאומנים, מלוכנים וקתולים. מרשן ניסה להיכנס לפוליטיקה. הוא ניסה להיבחר לסנאט, אולם נכשל. ב-1913 הוא נבחר לראש המועצה של העיירה קנטון דה סומין. עם פרוץ מלחמת העולם הראשונה הוא חזר לצבא ומונה לסגן המושל הצבאי של בלפור. ב-8 בספטמבר 1914 הוא מונה למפקד הבריגדה הקולוניאלית ה-2. הוא נפצע בפעם הראשונה ב-1 באוקטובר 1914 מרסיס שניפץ את עצם השוק שלו. הוא חזר לחזית חודש לאחר מכן, לאחר שנרפא לחלוטין. ב-14 במאי 1915 הוא מונה למפקד הדיוויזיה הקולוניאלית ה-10. למרות כמה סוגריים, הוא שמר על תפקיד זה עד תום המלחמה. ב-25 בספטמבר 1915, הוא נפצע בפעם השנייה בקרב שמפאן השני. הוא נפצע פעם נוספת ב-17 באוקטובר 1916 במהלך הקרב על הסום, אך סירב להתפנות ושמר על פיקודו. עד סוף המלחמה הוא השתתף גם בקרב ורדן, מתקפת מאה הימים ומתקפת האביב. ב-4 באפריל 1919 הוא עזב את הצבא באופן סופי. הוא נפטר בפריז ב-13 בינואר 1934. מדיה וקבצים בנושא ז'אן-בטיסט מרשן בוויקישיתוף ז'אן-בטיסט מרשן באתר La France savante ז'אן-בטיסט מרשן, באתר אנציקלופדיה בריטניקה (באנגלית)
נעמתוללה אגאסי

נעמתוללה אזמודה (בפרסית: نعمت‌الله آزموده; 7 ביולי 1939 – 11 בנובמבר 2005), הידוע בשם הבמה נעמתוללה אגאסי (באנגלית: Nematollah Aghasi; בפרסית: نعمت‌الله آغاسی) או בקיצור אגאסי (באנגלית: Aghasi; בפרסית: آغاسی), היה זמר וכותב שירים איראני, אחד הזמרים הבולטים לפני המהפכה האיראנית ב-1979. אגאסי נולד ב-21 ביולי 1939 באהוואז. הוא התעניין בספורט והיה פעיל במועדון הטאג' של אהוואז. בצעירותו החל לקרוא מוזיקה. לאחר הופעותיו המוצלחות בטהראן, הוא החל להופיע ברדיו ובטלוויזיה הלאומית. שנתיים לפני מותו, לראשונה מאז המהפכה, הוא הורשה לחזור לתיאטרון פארס בללה-זר, שם החל את הקריירה האמנותית שלו. האירוע זכה להצלחה, כאשר הרחוב נסגר לכבוד המאורע. בשנת 2005, אגאסי מת משבץ בביתו בכרג', ונקבר בבית הקברות אמאם-זאדה טאהר. מדיה וקבצים בנושא נעמתוללה אגאסי בוויקישיתוף נעמתוללה אגאסי, במסד הנתונים הקולנועיים IMDb (באנגלית) נעמתוללה אגאסי, במסד הנתונים הקולנועיים KinoPoisk (ברוסית) נעמתוללה אגאסי, באתר אפל מיוזיק (באנגלית) נעמתוללה אגאסי, באתר ספוטיפיי נעמתוללה אגאסי, באתר Last.fm (באנגלית) נעמתוללה אגאסי, באתר MusicBrainz (באנגלית) נעמתוללה אגאסי, באתר דיזר נעמתוללה אגאסי, באתר Discogs (באנגלית) נעמתוללה אגאסי, באתר טיידל (באנגלית) نم نمک, نم نمک. "تصویر شناسنامه نعمت اله آغاسی". فارسی (בפרסית). נבדק ב-21 ביולי 2020. {{cite web}}: (עזרה) Jamal, Omid (1998). Iranian Cinema Culture. Tehran: انتشارات نگاه. p. 16. ISBN 964-6174-89-2. ".: Iranian Movie DataBase Nematollah Aghasi :". sourehcinema.com. נבדק ב-15 במרץ 2020. {{cite web}}: (עזרה) "مراسم بزرگداشت دهمین سالگرد "آغاسی" برگزار شد". Musicema.com (בפרסית). נבדק ב-15 במרץ 2020. {{cite web}}: (עזרה)
חדר שמאלי כפול כניסה

חדר שמאל כפול כניסה (באנגלית: DILV-Double inlet left ventricle) הוא מום לב מולד המופיע ב-5 מתוך 100,000 יילודים, כאשר גם הפרוזדור השמאלי וגם הפרוזדור הימני ניזונים לחדר השמאלי. החדר הימני הוא היפופלסטי (תסמונת הלב השמאלי או HLHS והיא מום מולד המשפיע על זרימת דם תקינה דרך הלב) או אינו קיים. שני הפרוזדורים מתקשרים עם החדר על ידי שסתום פרוזדורי - חדר יחיד (לב). במצב זה יש שאנט (הסטת דם או נוזל גוף אחר מחלק אחד למשנהו) גדול שמאל-ימין עם יתר לחץ דם ריאתי. ללא התערבויות מאריכות חיים, המצב הוא קטלני, אך עם התערבות, הילוד עשוי לשרוד. גם אם אין מחלת עובר, ניתן לבצע את האבחנה ברחם על ידי אקו לב עוברי. תינוקות שנולדו עם DILV אינם יכולים להיזון כרגיל (קוצר נשימה) ומתקשים לעלות במשקל. הדם המעורב במחזור הדם המערכתי מוביל להיפוקסיה (חוסר חמצן לגוף ולאיברים), ולכן תינוקות מפתחים כיחלון וקוצר נשימה מוקדם. בימים הראשונים, אם אין היצרות שסתום ריאתי, יש צורך ברצועת שסתום ריאתי כדי למנוע יתר לחץ דם ריאתי ויש לשמור על הצינור פתוח, כדי לאפשר זרימת דם באמצעות תרופות המכילות פרוסטגלנדין. במקביל, במידת הצורך, יש להגדיל את תקשורת מחיצת הפרוזדורים והחדרים. במידת האפשר יש לבצע הליך גלן. מאוחר יותר, האפשרויות הניתוחיות כוללות את הליך Damus-Kaye-Stansel, הליך פונטן והליך Norwood. המטרה של כל אלו היא להפריד בין מחזור הדם הריאתי והמערכתי. DILV קשור בדרך כלל למומים לבביים אחרים. התמותה גבוהה מאוד בשנתיים הראשונות, 85%, אך לאחר מכן יורדת, ובין גיל שנתיים לבין 15 התמותה היא רק בסביבות ה-9%. האבחנה חייבת להתבצע תוך מספר ימים או אפילו שעות מהלידה כדי למנוע מוות. מדיה וקבצים בנושא חדר שמאלי כפול כניסה בוויקישיתוף Glenn WWL. Circulatory by pass of the right side of the heart. Shunt between superior vena cava and distal right pulmonary artery report of a clinical application. N Engl J Med 259: 117, 1958 Fontan F, Baudet E (1971). "Surgical repair of tricuspid atresia". Thorax. 26 (3): 240–8. doi:10.1136/thx.26.3.240. PMC 1019078. PMID 5089489. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לואיס ברוס

לואיס א. ברוס (באנגלית: Louis E. Brus; נולד ב-1943) הוא כימאי וכימאי פיזיקלי אמריקאי, פרופסור לכימיה באוניברסיטת קולומביה. הוא המגלה של קולואידים מוליכים למחצה הידועים כנקודות קוונטיות. בשנת 2023 הוענק לו פרס נובל לכימיה. ב-1973 הצטרף ברוס למעבדות נוקיה בל, שם עשה את העבודה שהובילה לגילוי נקודות קוונטיות. ב-1996 עזב ברוס את מעבדות בל והצטרף לפקולטה במחלקה לכימיה באוניברסיטת קולומביה. ברוס נבחר כעמית באקדמיה האמריקאית לאמנויות ומדעים ב-1998, כחבר באקדמיה הלאומית למדעים של ארצות הברית ב-2004, וחבר באקדמיה הנורווגית למדע וספרות. ברוס קיבל את פרס הבוגרים הנכבדים מאגודת בוגרי אוניברסיטת רייס בשנת 2010. הוא היה שותף בפרס RW Wood לשנת 2006 של האגודה האופטית של אמריקה. הוא גם קיבל את פרס קוולי למדעי הננו בשנת 2008. ברוס זכה בפרס NAS לשנת 2010 בכימיה . ב-2012 הוא קיבל את פרס באוור ממכון פרנקלין, ונבחר כחתן פרס "Clarivate Citation" בכימיה "על גילוי ננו-גבישים מוליכים למחצה קולואידים (נקודות קוונטיות)". ב-4 באוקטובר 2023 הוכרז על זכייתו של ברוס בפרס נובל בכימיה יחד עם מונג'י בוונדי ואלכסיי יקימוב "על הגילוי והסינתזה של נקודות קוונטיות". אתר האינטרנט הרשמי של לואיס ברוס מדיה וקבצים בנושא לואיס ברוס בוויקישיתוף לואיס ברוס, באתר פרס נובל (באנגלית) לואיס ברוס, באתר גוגל סקולר Brus, Louis E. (1984). "Electron–electron and electron‐hole interactions in small semiconductor crystallites: The size dependence of the lowest excited electronic state". The Journal of Chemical Physics. 80 (4403): 4403–4409. Bibcode:1984JChPh..80.4403B. doi:10.1063/1.447218. נבדק ב-2015-01-30. "Curl Elected AAAS Fellow". Rice University. 28 במאי 1998. נבדק ב-18 ביולי 2023. {{cite news}}: (עזרה) "Louis E. Brus". National Academy of Sciences. נבדק ב-18 ביולי 2023. {{cite news}}: (עזרה) "Gruppe 4: Kjemi" (בנורווגית). Norwegian Academy of Science and Letters. אורכב מ-המקור ב-3 במרץ 2012. נבדק ב-7 באוקטובר 2010. {{cite web}}: (עזרה) "R. W. Wood Prize". 2006. נבדק ב-2010-06-25. "Columbia Professors to Receive Kavli Prizes in Norway Ceremony". 2008. נבדק ב-2010-06-25. "Bower Award and Prize for Achievement in Science". Franklin Institute. 2012. אורכב מ-המקור ב-2012-12-17. נבדק ב-2013-04-07. Reuters, Thomson. "Thomson Reuters Predicts 2012 Nobel Laureates". www.prnewswire.com (באנגלית). נבדק ב-2023-10-04. Devlin, Hannah; correspondent, Hannah Devlin Science (2023-10-04). "Scientists share Nobel prize in chemistry for quantum dots discovery". The Guardian (באנגלית בריטית). ISSN 0261-3077. נבדק ב-2023-10-04.